pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ปรับรูปแบบศูนย์บริการเบ็ดเสร็จ (One Stop Service :OSS) ในกทม.”  ป้องกัน COVID-19 [กระทรวงเเรงงาน]
วันพุธที่ 18 มีนาคม 2563
“ปรับรูปแบบศูนย์บริการเบ็ดเสร็จ (One Stop Service :OSS) ในกทม.”  ป้องกัน COVID-19 [กระทรวงเเรงงาน]
วันที่ 18 มีนาคม 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน แถลงข่าว “ปรับรูปแบบการให้บริการศูนย์บริการเบ็ดเสร็จ (One Stop Service :OSS) ต่อใบอนุญาตทํางานแรงงานต่างด้าว 3 สัญชาติ” ป้องกันการแพร่ระบาดของไวรัสโควิด - 19
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานเผย หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ตระหนักถึงความปลอดภัยในชีวิตของนายจ้าง/แรงงานต่างด้าว และ บุคลากร ที่อาจจะได้รับผลกระทบจากการแพร่ระบาดของโรค COVID-19 ซึ่งในประเทศไทยได้ถูกประกาศให้เป็นโรคติดต่ออันตราย ที่สามารถติดต่อจากคนสู่คน โดยระบบทางเดินหายใจ หรือการสัมผัสสารคัดหลั่งของผู้ติดเชื้อ และขณะนี้รัฐบาลได้มีประกาศให้งดอยู่ในสถานที่ที่มีการรวมกลุ่ม และห้ามจัดกิจกรรมที่มีการรวมกลุ่ม จึงสั่งการให้ กระทรวงแรงงาน โดยกรมการจัดหางาน ประกาศปรับรูปแบบการให้บริการต่ออายุใบอนุญาตทํางาน ขออยู่ต่อในราชอาณาจักร และการออกบัตรประจําตัวบุคคลซึ่งไม่มีสัญชาติไทย(บัตรชมพู) ให้กับแรงงานต่างด้าว ณ ศูนย์บริการเบ็ดเสร็จ กรุงเทพมหานคร (One Stop Service : OSS) ทั้ง 4 แห่ง ได้แก่ 1.ห้างสรรพสินค้า ไอที สแควร์ หลักสี่ 2.ห้างสรรพสินค้า ยู อมูเลท พลาซ่า เพชรเกษม 3.ห้างสรรพสินค้า นัมเบอร์วันพลาซ่า และ4.ตลาดสดสี่แยกหนองจอก
“ศูนย์บริการเบ็ดเสร็จ กรุงเทพมหานคร (One Stop Service : OSS) จะปรับรูปแบบการให้บริการ ตั้งแต่วันที่ 19 มีนาคม 2563 เป็นต้นไป โดยปิดเฉพาะในส่วนการให้บริการของกทม.และสํานักงานตรวจคนเข้าเมือง แต่กรมการจัดหางานยังมีการให้บริการ โดยมีเจ้าหน้าที่อยู่เพื่อให้บริการแจ้งข่าวสาร การบันทึกข้อมูลใน NAME LIST ซึ่งนายจ้างหรือผู้รับอนุญาตให้นําคนต่างด้าวมาทํางานไปดําเนินการด้วยตนเอง ไม่ต้องพาคนต่างด้าวไป และการให้บริการข้อมูลและแนะนําให้ข้อมูล โดยจะปิดระบบนัดหมาย และระบบขอใบอนุญาตทํางาน (ตท.2) ชั่วคราว
ทั้งนี้ ตั้งแต่วันที่ 19-31 มีนาคม 2563 กรมการจัดหางานจะติดต่อนัดหมายนายจ้าง/สถานประกอบการ และบริษัทนําคนต่างด้าวเข้ามาทํางานซึ่งดําเนินการแทนนายจ้าง/สถานประกอบการ ตามหมายเลขโทรศัพท์ที่แจ้งไว้ในระบบ ซึ่งจะสามารถยื่นขอรับการตรวจลงตรา VISA ได้ที่ ศูนย์ให้บริการแรงงานต่างด้าว 3 สัญชาติของสํานักงานตรวจคนเข้าเมือง 3 แห่ง ได้แก่ 1. ห้างสรรพสินค้า อิมพีเรียลเวิลด์ ลาดพร้าว 2. ห้างสรรพสินค้า บิ๊กซี สาขาดอนเมือง (สะพานใหม่) 3. ห้างสรรพสินค้าบิ๊กซี สาขาราษฎร์บูรณะ โดยขอรับใบอนุญาตทํางาน ณ สํานักงานจัดหางานกรุงเทพมหานคร พื้นที่ 1-10 และเข้ารับบริการทําบัตรประจําตัวคนซึ่งไม่มีสัญชาติไทย (บัตรสีชมพู)ได้ที่สํานักงานเขต ของกรุงเทพมหานคร ทั้ง 50 เขต ส่วน ศูนย์บริการเบ็ดเสร็จ (One Stop Service : OSS) ภูมิภาค ผู้ว่าราชการจังหวัดสามารถพิจารณาปรับรูปแบบได้ตามความเหมาะสม ต่อไป”ดร.ดวงฤทธิ์ เบ็ญจาธิกุล ชัยรุ่งเรือง กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดการประชุมเพื่อรายงานผลการจัดอันดับความยาก-ง่าย ในการประกอบธุรกิจของธนาคารโลก ประจำปี ๒๕๖๒ (Ease of Doing Business ๒๐๑๙)
วันอังคารที่ 25 ธันวาคม 2561
กระทรวงยุติธรรม โดยกรมบังคับคดีจัดการประชุมเพื่อรายงานผลการจัดอันดับความยาก-ง่าย ในการประกอบธุรกิจของธนาคารโลก ประจําปี ๒๕๖๒ (Ease of Doing Business ๒๐๑๙)
กรมบังคับคดีจัดการประชุมเพื่อรายงานผลการจัดอันดับความยาก-ง่าย ในการประกอบธุรกิจของธนาคารโลก ประจําปี ๒๕๖๒ (Ease of Doing Business ๒๐๑๙)
เมื่อวันที่ ๒๔ ธันวาคม ๒๕๖๑ เวลา ๑๐.๐๐ น. กรมบังคับคดี จัดการประชุมเพื่อรายงานผลการจัดอันดับความยาก-ง่ายในการประกอบธุรกิจของธนาคารโลก ประจําปี ๒๕๖๒ (Ease of Doing Business ๒๐๑๙) ณ ห้องกมลทิพย์ ๑ โรงแรม เดอะ สุโกศล กรุงเทพมหานคร โดยมีนางสาวรื่นวดี สุวรรณมงคล อธิบดีกรมบังคับคดี เป็นประธานการประชุม โดยผู้เข้าร่วมการประชุมประกอบด้วย นางอรัญญา ทองน้ําตะโก รองอธิบดีกรมบังคับคดี นางทัศนีย์ เปาอินทร์ รองอธิบดีกรมบังคับคดี คณะผู้บริหารกรมบังคับคดี ผู้แทนสํานักงานศาลล้มละลายกลาง ผู้แทนสํานักงาน กพร. ผู้แทนสมาคมธนาคารนานาชาติ ผู้แทนธนาคารโลก และผู้แทนจากหน่วยงานทั้งภาครัฐและเอกชน เข้าร่วมประชุมฯ โดยการประชุมในครั้งนี้ ได้นําเสนอผลการจัดอันดับความยาก -ง่าย ในการประกอบธุรกิจของธนาคารโลก ประจําปี ๒๕๖๒ (Ease of Doing Business ๒๐๑๙) ในตัวชี้วัด ที่ ๙ ด้านการบังคับให้เป็นไปตามข้อตกลง Enforcing Contracts) ตัวชี้วัดที่ ๑๐ การแก้ไขปัญหาการล้มละลาย (Resolving Insolvency) และตัวชี้วัดที่ ๕ การได้รับสินเชื่อ (Getting Credit) ซึ่งกรมบังคับคดีเป็นผู้รับผิดชอบหรือมีความเกี่ยวข้อง โดยตัวชี้วัด ที่ ๙ ด้านการบังคับให้เป็นไปตามข้อตกลง ประเทศไทยอยู่ในลําดับที่ ๓๕ และตัวชี้วัดที่ ๑๐ การแก้ไขปัญหาการล้มละลาย ซึ่งประเทศไทยได้คะแนนในด้านการแก้ไขปัญหาล้มละลายเพิ่มขึ้นจาก ๗๕.๖๔ ในปีที่ผ่านมาเป็น ๗๖.๖๔ ในปีนี้ อยู่ในลําดับที่ ๒๔ และเป็นอันดับที่ดีที่สุดในอาเซียนมาอย่างต่อเนื่องระยะเวลา ๓ ปีซ้อน และเป็นอันดับที่ ๔ ของเอเชีย ส่วนตัวชี้วัดที่ ๕ กรมบังคับคดีมีส่วนเกี่ยวข้องในการร่วมเป็นคณะทํางานศึกษาและยกร่างกฎหมายเกี่ยวกับหลักประกันทางธุรกิจนั้น อยู่ในอันดับที่ ๔๔ อีกทั้งยังได้รายงานความคืบหน้าในการดําเนินการที่เกี่ยวกับการบังคับคดีแพ่งและคดีล้มละลายของกรมบังคับคดี ทั้งในด้านกฎหมายและกฎระเบียบ ด้านระบบการทํางาน และด้านการให้บริการผ่านระบบอิเล็กทรอนิกส์ รวมถึงได้มีการแลกเปลี่ยนความคิดเห็นและข้อเสนอแนะระหว่างกรมบังคับคดีและหน่วยงานที่เกี่ยวข้อง รวมถึงผู้ตอบแบบสอบถามของธนาคารโลก เพื่อให้การดําเนินการของประเทศไทยในส่วนที่เกี่ยวข้องกับการจัดอันดับความยาก-ง่าย ในการประกอบธุรกิจของธนาคารโลกในปีต่อๆไปให้มีประสิทธิภาพยิ่งขึ้น อันจะเป็นการนําไปสู่มิติใหม่ ในการให้บริการประชาชนอย่างง่าย สะดวก และรวดเร็วอันเป็นการสร้างความเชื่อมั่นในงานบริการภาครัฐให้แก่ประชาชนต่อไป
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวพระราชทานพระราชวโรกาสให้นายกรัฐมนตรีเข้าเฝ้าฯ รับพระราชทานไฟหลวง และหีบเพลิงพระราชทาน ไปในพิธีถวายเพลิงพระบรมศพฯ ของประชาชน
วันพฤหัสบดีที่ 19 ตุลาคม 2560
สมเด็จพระเจ้าอยู่หัวพระราชทานพระราชวโรกาสให้นายกรัฐมนตรีเข้าเฝ้าฯ รับพระราชทานไฟหลวง และหีบเพลิงพระราชทาน ไปในพิธีถวายเพลิงพระบรมศพฯ ของประชาชน
สมเด็จพระเจ้าอยู่หัวพระราชทานพระราชวโรกาสให้นายกรัฐมนตรีและคณะเข้าเฝ้าฯ รับพระราชทานไฟหลวงและพิธีรับไฟหลวงพระราชทาน และหีบเพลิงพระราชทาน ไปในพิธีถวายเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ของประชาชน
วันนี้(18 ตุลาคม 2560) เวลา 18.30 น. สมเด็จพระเจ้าอยู่หัว เสด็จออก ณพระที่นั่งอัมพรสถาน พระราชวังดุสิต พระราชทานพระราชวโรกาสให้ พลเอก ประยุทธ์ จันทร์โอชา นายกรัฐมนตรี และคณะ ประกอบด้วย พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม พลเอก ธนะศักดิ์ ปฏิมาประกร รองนายกรัฐมนตรี นายวิษณุเครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก วิลาศ อรุณศรี เลขาธิการนายกรัฐมนตรี นางพัชราภรณ์ อินทรียงค์ ปลัดสํานักนายกรัฐมนตรี นายฉัตรชัย พรหมเลิศ ปลัดกระทรวงมหาดไทย นางบุษยา มาทแล็ง ปลัดกระทรวงการต่างประเทศ พลตํารวจเอก อัศวิน ขวัญเมือง ผู้ว่าราชการกรุงเทพมหานคร ผู้ว่าราชการจังหวัด 76 จังหวัด และผู้บริหารกรุงเทพมหานครที่รับผิดชอบพื้นที่พระเมรุมาศทั้ง 8 แห่งในพื้นที่กรุงเทพมหานคร เข้าเฝ้าฯ รับพระราชทานไฟหลวงและรับพระราชทานหีบเพลิง ไปในพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ของประชาชน
ในการนี้ นายกรัฐมนตรี ทูลเกล้าฯ ถวายเข็มที่ระลึกในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร แด่สมเด็จพระเจ้าอยู่หัว
จากนั้น นายกรัฐมนตรีและคณะ ได้เดินทางไปยัง ตึกสันติไมตรี (หลังนอก) ทําเนียบรัฐบาล โดยมีเจ้าหน้าที่สํานักพระราชวังนําไฟหลวงพระราชทานและหีบเพลิงพระราชทานไปยังตึกสันติไมตรี ทําเนียบรัฐบาล นายกรัฐมนตรี และคณะ ถวายความเคารพพระฉายาลักษณ์สมเด็จพระเจ้าอยู่หัว
ต่อจากนั้น ปลัดสํานักนายกรัฐมนตรี กล่าวเบิกรายชื่อผู้เข้ารับหีบเพลิงพระราชทานและไฟหลวงพระราชทานตามลําดับ ดังนี้ ปลัดกระทรวงการต่างประเทศ ผู้ว่าราชการกรุงเทพมหานคร พร้อมด้วยผู้บริหารกรุงเทพมหานคร และผู้ว่าราชการจังหวัด 76 จังหวัด
เสร็จแล้ว นายกรัฐมนตรีและคณะ ถวายความเคารพพระฉายาลักษณ์สมเด็จพระเจ้าอยู่หัว เป็นอันเสร็จพิธี
.....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กาฬสินธุ์โมเดล ไม่ทิ้งใครไว้ข้างหลัง
วันพฤหัสบดีที่ 25 ตุลาคม 2561
กาฬสินธุ์โมเดล ไม่ทิ้งใครไว้ข้างหลัง
กาฬสินธุ์โมเดล เป็นต้นแบบการพัฒนาภายใต้แนวคิดคนกาฬสินธุ์ไม่ทิ้งใครไว้ข้างหลัง โดยเน้นแก้ปัญหาให้แก่กลุ่มเกษตรกร ผู้ใช้แรงงานทั้งในและนอกระบบ และผู้มีรายได้น้อยใน 3 ด้าน คือ 1.ยกระดับคุณภาพชีวิตผ่านการช่วยเหลือจากภาครัฐกว่า 15,000 รายการ
พฤหัสบดีที่ 24 ต.ค.61
กาฬสินธุ์โมเดล ไม่ทิ้งใครไว้ข้างหลัง
ต่อจากนี้ไป ขอเชิญรับฟังไทยคู่ฟ้า ครับ
กาฬสินธุ์โมเดล เป็นต้นแบบการพัฒนาภายใต้แนวคิดคนกาฬสินธุ์ไม่ทิ้งใครไว้ข้างหลัง โดยเน้นแก้ปัญหาให้แก่กลุ่มเกษตรกร ผู้ใช้แรงงานทั้งในและนอกระบบ และผู้มีรายได้น้อยใน 3 ด้าน คือ 1.ยกระดับคุณภาพชีวิตผ่านการช่วยเหลือจากภาครัฐกว่า 15,000 รายการ เช่น เพิ่มการเข้าถึงสวัสดิการรัฐ สร้างและซ่อมแซมบ้านให้ แก้ปัญหาหนี้สิน ส่งเสริมสุขภาพ เป็นต้น 2. ยกระดับรายได้โดยพัฒนาการค้าการลงทุน การท่องเที่ยว ศิลปวัฒนธรรม ซึ่งที่ผ่านมาสร้างรายได้ให้แก่จังหวัดเพิ่มกว่า 3,000 ล้านบาท และ 3. อํานวยความยุติธรรมและลดความเหลื่อมล้ําให้แก่ประชาชนโดยให้ความรู้ เช่น กฎหมายขายฝาก การจํานอง การฉ้อโกง เป็นต้น ทั้งนี้ รัฐบาลให้ความสําคัญกับการพัฒนาภูมิภาคและช่วยเหลือผู้มีรายได้น้อยอย่างเต็มที่
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเชิญชวนเที่ยวงาน "เดิน กิน ชิม เที่ยว ถนนคนเดิน" ทั่วประเทศ
วันจันทร์ที่ 23 ธันวาคม 2562
รัฐบาลเชิญชวนเที่ยวงาน "เดิน กิน ชิม เที่ยว ถนนคนเดิน" ทั่วประเทศ
วันเสาร์ที่ 21 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชน ร่วมเป็นส่วนหนึ่งในนโยบายส่งเสริมการท่องเที่ยวและกระตุ้นเศรษฐกิจทั่วประเทศ กับกิจกรรมถนนคนเดิน (Walking Street) ที่นําร่องเปิดโครงการ “เดิน กิน ชิม เที่ยว Walking Street” ไปแล้วในพื้นที่กรุงเทพมหานคร โดยจะเริ่มเปิดถนนคนเดินพร้อมกันทั่วประเทศ จังหวัดละ 1 แห่ง ในวันที่ 22 ธ.ค. 62 ถึงช่วงเทศกาลปีใหม่ และจัดต่อเนื่องตลอดทั้งปีอย่างน้อยเดือนละ 1 ครั้ง สําหรับสินค้าที่นํามาจัดจําหน่ายจะเน้นสินค้าในพื้นที่ ผลิตภัณฑ์ OTOP ของดีในจังหวัด สินค้าเกษตรและเกษตรแปรรูป สินค้าพื้นเมือง และอาหารประจําถิ่น เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม.และ รมว.กห. จี้เข้มบังคับใช้กฎหมาย ช่วยคุ้มครองศักดิ์ศรีความเป็นมนุษย์ของชาวบ้าน จากการกดขี่ของเจ้าหนี้นอกระบบ  ทยอยคืนบ้านและที่ดิน รอบ 4 กว่า 5,300 ล้านบาท
วันพุธที่ 24 ตุลาคม 2561
รอง นรม.และ รมว.กห. จี้เข้มบังคับใช้กฎหมาย ช่วยคุ้มครองศักดิ์ศรีความเป็นมนุษย์ของชาวบ้าน จากการกดขี่ของเจ้าหนี้นอกระบบ  ทยอยคืนบ้านและที่ดิน รอบ 4 กว่า 5,300 ล้านบาท
พล.ท.คงชีพ ตันตระวาณิชย์ โฆษกกระทรวงกลาโหม เปิดเผยว่า พล.อ.ประวิตร วงษ์สุวรรณ รอง นรม.และ รมว.กห. ได้รับทราบรายงาน ความคืบหน้าผลการแก้ปัญหาความเดือดร้อนของประชาชน จากหนี้นอกระบบ รอบเดือน ก.ย. 61
สามารถเจรจาไกล่เกลี่ย จัดทําข้อตกลงระหว่างเจ้าหนี้กับลูกหนี้ รวม 83,906 ราย นําคืนทรัพย์สินให้ประชาชนมูลค่ารวม 5,383 ล้านบาท เป็นโฉนดที่ดิน 4,284 ฉบับ จํานวนกว่า 16,000 ไร่ รถยนต์และจักรยานยนต์รวมกว่า 150 คัน ซึ่งโดยภาพรวม ประชาชนให้ความเชื่อมั่นการทํางานที่จริงจังของภาครัฐมากขึ้น โดยแจ้งขอความช่วยเหลือและให้ข้อมูลที่เป็นประโยชน์กับรัฐมากขึ้น ซึ่งยังคงมีลูกหนี้หลายราย ถูกข่มขู่ เบียดเบียน จํากัดสิทธิเสรีภาพ จากพันธะสัญญาที่ไม่เป็นธรรม รอการช่วยเหลืออยู่จํานวนมาก โดยเฉพาะกลุ่มเกษตรกร และผู้มีรายได้น้อย
พล.อ.ประวิตร ได้แสดงความขอบคุณและเป็นกําลังใจ ในการทํางานของเจ้าหน้าที่ทุกฝ่าย ทั้งทหาร ตํารวจ ฝ่ายปกครอง กอ.รมน. รวมทั้งหน่วยงานที่เกี่ยวข้องของกระทรวงยุติธรรมและกระทรวงการคลัง ที่ร่วมกันทํางานหนักต่อเนื่องกันมา โดยย้ําให้เร่งบังคับใช้กฎหมายอย่างเข้มข้นกับเจ้าหนี้นอกระบบ โดยเฉพาะกลุ่มอิทธิพลเหนือกฎหมาย ที่ยังมีพฤติกรรมข่มขู่ เหยียดหยาม ที่บั่นทอนศักดิ์ศรีความเป็นมนุษย์ ที่พบเห็นในรูปแบบต่างๆ พร้อมทั้งให้ฝ่ายความมั่นคงประสานและสนับสนุน นําข้อมูลลูกหนี้นอกระบบของกระทรวงการคลัง ที่มีอยู่ มาช่วยเร่งเจรจาไกล่เกลี่ย เพื่อขับเคลื่อนคลายปัญหาความเดือดร้อนของประชาชนให้เป็นรูปธรรมโดยเร็ว
ทั้งนี้ พล.อ.ประวิตร จะเดินทางไปให้กําลังใจในการทํางานของเจ้าหน้าที่ในพื้นที่ภาคอีสาน ณ จ.ศรีสะเกษ ใน 26 ต.ค. 61 เพื่อติดตามความคืบหน้าการแก้ปัญหาหนี้นอกระบบในพื้นที่ ซึ่งมีกว่า 6 แสนราย จากลูกหนี้นอกระบบทั่วประเทศ ที่มีถึง 9 แสนราย หรือ เกือบร้อยละ 70 ของทั้งหมด โดยในวันดังกล่าว จะมอบคืนทรัพย์สิน ครั้งที่ 4 พร้อมทั้งประเทศให้กับประชาชน กว่า 2,000 ราย มูลค่ารวมกว่า 2,600 ล้านบาท เพื่อให้ทุกคนสามารถกลับมายืนตั้งหลักกันอย่างเสมอภาคภายใต้กฎหมายที่มีอยู่
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน เสื้อยืดคอโปโล “ธ สถิตในดวงใจไทยนิรันดร์” แก่นายกรัฐมนตรีและคณะรัฐมนตรี
วันพฤหัสบดีที่ 27 กรกฎาคม 2560
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน เสื้อยืดคอโปโล “ธ สถิตในดวงใจไทยนิรันดร์” แก่นายกรัฐมนตรีและคณะรัฐมนตรี
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน เสื้อยืดคอโปโล “ธ สถิตในดวงใจไทยนิรันดร์” แก่นายกรัฐมนตรีและคณะรัฐมนตรี
เมื่อวันที่ 27 กรกฎาคม 2560 สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลอากาศโท ภักดี แสง-ชูโต ผู้ช่วยราชเลขานุการในพระองค์ฯ เป็นผู้แทนพระองค์เชิญเสื้อยืดคอโปโลสีดํา “ธ สถิตในดวงใจไทยนิรันดร์” พระราชทาน มอบแก่ พลเอก ประยุทธ์ จันทร์โอชา นายกรัฐมนตรีและคณะรัฐมนตรี โดยสมเด็จพระเจ้าอยู่หัว พระราชทานข้อความ “ธ สถิตในดวงใจไทยนิรันดร์” บนด้านหน้าของเสื้อ ส่วนด้านหลังของเสื้อ พระราชทานภาพฝีพระหัตถ์ และพระปรมาภิไธย พร้อมข้อความ “พระราชทาน” และ “13 ต.ค. 59” ซึ่งเป็นวันสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยทรงพระกรุณาโปรดเกล้าโปรดกระหม่อมพระราชทานแก่ประชาชนจิตอาสาทั่วประเทศ สําหรับใช้ใส่ประกอบกิจกรรมจิตอาสาบําเพ็ญประโยชน์ในการทําความดีให้แก่สังคมส่วนรวมและประเทศชาติ อันนําความรักสมัครสมานสามัคคีมาสู่ประชาชนในชาติ โดยทรงพระราชปรารถนาที่จะเฉลิมพระเกียรติและอุทิศถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตรสมเด็จพระบรมราชชนกนาถ ผู้ทรงพระคุณอันเป็นประเสริฐ ด้วยพระราชหฤทัยอันเปี่ยมล้นด้วยพระกตัญญูกตเวทิตาธรรม และทรงพระราชอนุสรณ์คํานึงถึงสมเด็จพระบรมราชชนกนาถ และพระมหากรุณาธิคุณที่พระราชทานแก่ประชาชนชาวไทยในการบําบัดทุกข์บํารุงสุข เพื่อให้ประชาชนมีชีวิตความเป็นอยู่ที่ดีขึ้น พระมหากรุณาธิคุณอันหาที่สุดมิได้นี้ จะยังคงสถิตในพระราชหฤทัยของสมเด็จพระเจ้าอยู่หัว และสถิตในดวงใจของประชาชนชาวไทยทั่วหล้าตราบนิจนิรันดร์
------------------------------------
รัฐบาลไทย-ข่าวทำเนียบรัฐบาล-วธ. นำเทียนพรรษาไปถวาย 10 วัดในกรุงเทพฯ สืบสานประเพณีอันดีงาม  พร้อมเชิญชวนพุทธศาสนิกชน ลด ละ เลิก อบายมุข ตลอดพรรษา  เนื่องในเทศกาลวันอาสาฬหบูชาและเข้าพรรษา 2563
วันศุกร์ที่ 3 กรกฎาคม 2563
วธ. นําเทียนพรรษาไปถวาย 10 วัดในกรุงเทพฯ สืบสานประเพณีอันดีงาม  พร้อมเชิญชวนพุทธศาสนิกชน ลด ละ เลิก อบายมุข ตลอดพรรษา  เนื่องในเทศกาลวันอาสาฬหบูชาและเข้าพรรษา 2563
วธ. นําเทียนพรรษาไปถวาย 10 วัดในกรุงเทพฯ สืบสานประเพณีอันดีงาม
พร้อมเชิญชวนพุทธศาสนิกชน ลด ละ เลิก อบายมุข ตลอดพรรษา
เนื่องในเทศกาลวันอาสาฬหบูชาและเข้าพรรษา 2563
วธ. นําเทียนพรรษาไปถวาย 10 วัดในกรุงเทพฯ สืบสานประเพณีอันดีงาม
พร้อมเชิญชวนพุทธศาสนิกชน ลด ละ เลิก อบายมุข ตลอดพรรษา
เนื่องในเทศกาลวันอาสาฬหบูชาและเข้าพรรษา 2563
วันที่ 3 กรกฎาคม 2563 ณ อาคารวัฒนธรรมวิศิษฏ์ กระทรวงวัฒนธรรม เขตห้วยขวาง กรุงเทพมหานคร นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีปล่อยขบวนรถแห่เทียนพรรษา กิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช 2563 พร้อมด้วย นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และองค์กรเครือข่ายทางพระพุทธศาสนา เข้าร่วมในพิธี
นายอิทธิพล กล่าวว่า กระทรวงวัฒนธรรม โดยกรมการศาสนา จัดพิธีปล่อยขบวนรถแห่เทียนพรรษา กิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช 2563 โดยมีหน่วยงานในกระทรวงวัฒนธรรมและองค์กรเครือข่ายร่วมเป็นเจ้าภาพ นําเทียนพรรษาไปถวาย 10 วัด ได้แก่
๑. กรมการศาสนา นําไปถวายที่วัดพรหมวงศาราม เขตดินแดง และวัดปทุมวนาราม เขตปทุมวัน 2. กรมศิลปากร นําไปถวายที่วัดมหาธาตุยุวราชรังสฤษฎิ์ เขตพระนคร 3. กรมส่งเสริมวัฒนธรรม นําไปถวายที่วัดพระราม ๙ กาญจนาภิเษก เขตห้วยขวาง 4. สํานักงานศิลปวัฒนธรรมร่วมสมัย นําไปถวายที่วัดเทพลีลา เขตบางกะปิ
5. สถาบันบัณฑิตพัฒนศิลป์ นําไปถวายที่วัดพระเชตุพนวิมลมังคลาราม เขตพระนคร 6. ศูนย์มานุษยวิทยาสิรินธร (องค์การมหาชน) นําไปถวายที่วัดชัยพฤกษมาลา เขตตลิ่งชัน 7. ศูนย์คุณธรรม (องค์การมหาชน) นําไปถวายที่วัดเสมียนนารี เขตหลักสี่ 8. หอภาพยนตร์ (องค์การมหาชน) นําไปถวายที่วัดปากน้ํา เขตภาษีเจริญ 9. เปรียญธรรมสมาคมแห่งประเทศไทย นําไปถวายที่วัดสามพระยา เขตพระนคร การถวายเทียนพรรษานี้เป็นการสืบสานประเพณีที่สืบเนื่องมาแต่โบราณ เนื่องจากมีความเชื่อว่า การถวายเทียนพรรษา เป็นการนําแสงสว่าง
ความเจริญรุ่งเรืองมาสู่ชีวิต ซึ่งประเพณีดังกล่าวจะเป็นแบบอย่างให้คนรุ่นใหม่ได้ศึกษา อีกทั้งยังเป็นการสืบสานประเพณีที่ดีงามเหล่านี้ต่อไป
การจัดกิจกรรมทางพระพุทธศาสนา เนื่องในเทศกาลวันอาสาฬหบูชาและเข้าพรรษาปีนี้ จัดขึ้นระหว่างวันที่ ๒๙ มิถุนายน – ๖ กรกฎาคม ๒๕๖๓ ทั้งในส่วนกลางและส่วนภูมิภาค โดยกรมการศาสนา ได้ร่วมกับคณะสงฆ์กรุงเทพมหานคร หน่วยงานภาครัฐ ภาคเอกชน และองค์กรเครือข่ายทางพระพุทธศาสนา ร่วมกันจัดกิจกรรมตามความพร้อมของแต่ละจังหวัด เช่น พิธีหล่อเทียน การแห่เทียนพรรษา การถวายเทียนพรรษา การทําบุญตักบาตร การแสดงพระธรรมเทศนา พิธีเวียนเทียน การปฏิบัติธรรม การประดับธงชาติและธงธรรมจักร การจัดนิทรรศการ
วันสําคัญทางพระพุทธศาสนา รวมทั้งรณรงค์ให้พุทธศาสนิกชนรักษาศีล ลด ละ เลิก อบายมุข ตลอดพรรษา
โดยการจัดกิจกรรมทุกประเภทได้ปฏิบัติตามคําแนะนําการป้องกันควบคุมโรคไวรัสโคโรนา สายพันธุ์ใหม่ 2019 (COVID-19)
.....................................
รัฐบาลไทย-ข่าวทำเนียบรัฐบาล-นายกรัฐมนตรีพร้อมคณะรัฐมนตรี มีกำหนดการเดินทางไปตรวจราชการกลุ่มจังหวัดภาคใต้ พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
วันอังคารที่ 14 สิงหาคม 2561
นายกรัฐมนตรีพร้อมคณะรัฐมนตรี มีกําหนดการเดินทางไปตรวจราชการกลุ่มจังหวัดภาคใต้ พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
นายกรัฐมนตรีมีกําหนดการเดินทางไปตรวจราชการกลุ่มจังหวัดภาคใต้  พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ซึ่งมีกําหนดการระหว่างวันที่ 20 – 21 สิงหาคม 2561 นี้
วันนี้ (7 สิงหาคม 61 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ โดยพันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่านายกรัฐมนตรีพร้อมคณะรัฐมนตรีมีกําหนดการเดินทางไปตรวจราชการกลุ่มจังหวัดภาคใต้และกลุ่มจังหวัดภาคใต้ฝั่งอันดามัน โดยจะมีการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ซึ่งมีกําหนดการระหว่างวันที่ 20 – 21 สิงหาคม 2561 นี้
สําหรับการตรวจราชการของนายกรัฐมนตรีในครั้งนี้ พื้นที่ภาคใต้กลุ่มจังหวัดภาคใต้ฝั่งอันดามัน ซึ่งจังหวัดที่จัดอยู่ในกลุ่มนี้ ได้แก่ จังหวัดระนอง จังหวัดพังงา จังหวัดภูเก็ต จังหวัดกระบี่ จังหวัดตรัง และจังหวัดสตูล รวมทั้งกลุ่มจังหวัดภาคใต้ฝั่งอ่าวไทย ได้แก่ จังหวัดชุมพร จังหวัดนครศรีธรรมราช จังหวัดพัทลุง จังหวัดสุราษฎร์ธานี และจังหวัดสงขลา ทั้งนี้ นายกรัฐมนตรีจะเดินทางไปตรวจราชการในพื้นที่จังหวัดระนองและจังหวัดชุมพร
พร้อมกันนี้ การประชุมคณะรัฐมนตรีดังกล่าวฯ ได้มีกําหนดการในวันอังคารที่ 21 สิงหาคม 2561 ที่จังหวัดชุมพร โดยพลเอก ฉัตรชัย สาริกัลยะ รองนายกรัฐมนตรี ซึ่งได้รับมอบหมายในการกํากับและติดตามการปฏิบัติราชการในกลุ่มพื้นที่จังหวัดภาคใต้ฝั่งอันดามัน และกลุ่มพื้นที่จังหวัดภาคใต้ฝั่งอ่าวไทย จะเป็นประธานจัดการประชุมเตรียมการและบูรณาการประเด็นด้านสารัตถะของการประชุมคณะรัฐมนตรีอย่างเป็นทางการนอกสถานที่ฯ
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ร่วม สสปน. กำหนดมาตรการจัดประชุม/ นิทรรศการ ปลอดโควิด 19
วันพฤหัสบดีที่ 2 กรกฎาคม 2563
สธ.ร่วม สสปน. กําหนดมาตรการจัดประชุม/ นิทรรศการ ปลอดโควิด 19
กระทรวงสาธารณสุขร่วมกับสํานักงานส่งเสริมการจัดประชุมและนิทรรศการ กําหนดมาตรการจัดการด้านสุขอนามัยในการจัดประชุม นิทรรศการและแสดงสินค้า ป้องกันการแพร่ระบาดของโรคโควิด 19
รัฐบาลไทย-ข่าวทำเนียบรัฐบาล-ทส. เดินหน้าขับเคลื่อน “รณรงค์ลดถุงพลาสติกหูหิ้ว”
วันพุธที่ 13 มิถุนายน 2561
ทส. เดินหน้าขับเคลื่อน “รณรงค์ลดถุงพลาสติกหูหิ้ว”
ทส. เดินหน้าขับเคลื่อน “รณรงค์ลดถุงพลาสติกหูหิ้ว”
ทส. เดินหน้าขับเคลื่อน “รณรงค์ลดถุงพลาสติกหูหิ้ว”
วันนี้ (13 มิถุนายน 2561 ) กระทรวงทรัพยากรธรรมชาติและสิ่งแวดล้อม ประชุมหารือเรื่อง “รณรงค์ลดถุงพลาสติกหูหิ้ว” โดยในที่ประชุมได้มีการรับทราบสถานการณ์ สถานภาพการดําเนินงานในการแก้ไขปัญหาขยะถุงพลาสติกหูหิ้ว และได้มีการพิจารณามาตรการเพิ่มประสิทธิภาพในการลดใช้ถุงพลาสติกหูหิ้ว ภายใต้แนวคิด “ลด – เลิก – นํานวัตกรรมมาใช้” ตลอดจนหาแนวทางที่เหมาะสมร่วมกัน ทั้งนี้ เพื่อให้ทุกภาคส่วน รวมทั้งบริษัท ห้างร้าน หรือสถานประกอบการต่าง ๆ เข้ามามีส่วนร่วมในการลดใช้ถุงพลาสติกหูหิ้ว โดยในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานการประชุม โดยมีหน่วยงานทั้งภาครัฐและเอกชนเข้าร่วมประชุม ณ ห้องประชุมกรรณิการ์ – ราชาวดี ชั้น 3 อาคารกรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานพิธีรับมอบและส่งมอบอุปกรณ์การฝึกสร้างร่างกาย ตามโครงการ “เพาะกายทุกวัย สดใสทุกวัน สร้างสรรค์สุขภาพดีวิถีไทย” ณ การกีฬาแห่งประเทศไทย
วันจันทร์ที่ 20 พฤศจิกายน 2560
รองนายกรัฐมนตรี เป็นประธานพิธีรับมอบและส่งมอบอุปกรณ์การฝึกสร้างร่างกาย ตามโครงการ “เพาะกายทุกวัย สดใสทุกวัน สร้างสรรค์สุขภาพดีวิถีไทย” ณ การกีฬาแห่งประเทศไทย
รองนายกรัฐมนตรี เป็นประธานพิธีรับมอบและส่งมอบอุปกรณ์การฝึกสร้างร่างกาย ตามโครงการ “เพาะกายทุกวัย สดใสทุกวัน สร้างสรรค์สุขภาพดีวิถีไทย” ณ การกีฬาแห่งประเทศไทย
วันจันทร์ที่ 20 พฤศจิกายน 2560 เวลา 10.30 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานพิธีรับมอบและส่งมอบอุปกรณ์การฝึกสร้างร่างกาย ตามโครงการ “เพาะกายทุกวัย สดใสทุกวัน สร้างสรรค์สุขภาพดีวิถีไทย” ณ การกีฬาแห่งประเทศไทย โดยมีปลัดกระทรวงศึกษาธิการ, ผู้ว่าการการกีฬาแห่งประเทศไทย, ดาโต๊ะ พอล ชัว เลขาธิการสหพันธ์กีฬาเพาะกายและฟิตเนสโลก, Miss Christina Kam Yun ผู้อํานวยการสหพันธ์กีฬาเพาะกายและฟิตเนสโลก และนายกสมาคมกีฬาเพาะกายและฟิตเนสแห่งประเทศไทย เข้าร่วมพิธี
ทั้งนี้ สหพันธ์กีฬาเพาะกายและฟิตเนสโลก (WBPF) ได้ส่งมอบอุปกรณ์ฟิตเนสและอุปกรณ์ Weight Training รวม 40 ชุด ให้กับสมาคมกีฬาเพาะกายและฟิตเนสแห่งประเทศไทย เพื่อใช้ในการออกกําลังกายและการส่งเสริมกิจกรรม “เพาะกายทุกวัย สดใสทุกวัน สร้างสรรค์สุขภาพดีวิถีไทย” ให้แก่โรงเรียน สถานศึกษา หน่วยงานใน พื้นที่จังหวัดชายแดนภาคใต้และจังหวัดต่างๆ ที่มีความต้องการ
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ “เรื่องสถาบันสำคัญของชาติ” แก่เครือข่ายอาสาสมัครเอกลักษณ์ของชาติ
วันอังคารที่ 27 มีนาคม 2561
ม.ล.ปนัดดาฯ บรรยายพิเศษ “เรื่องสถาบันสําคัญของชาติ” แก่เครือข่ายอาสาสมัครเอกลักษณ์ของชาติ
ม.ล.ปนัดดาฯ บรรยายพิเศษ “เรื่องสถาบันสําคัญของชาติ” แก่เครือข่ายอาสาสมัครเอกลักษณ์ของชาติ
เมื่อวันจันทร์ที่ ๒๖ มีนาคม ๒๕๖๑ เวลา ๐๙.๔๕ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรมบรรยายพิเศษ เรื่อง “สถาบันสําคัญของชาติและความรักและความผูกพันของประชาชนชาวไทย” แก่เครือข่ายอาสาสมัครเอกลักษณ์ของชาติ โดยมีเยาวชน ครูอาจารย์ และบุคลากรทางการศึกษาของโรงเรียนที่ได้รับรางวัล โรงเรียนประชาธิปไตยตัวอย่างจาก ๗๖ จังหวัด และกรุงเทพมหานคร เข้าร่วมฯ ณ โรงแรมบอลรูม เดอะ รอยัล ริเวอร์ กรุงเทพฯ
โอกาสนี้ ม.ล.ปนัดดาฯ กล่าวบรรยายพิเศษ ซึ่งมีใจความสําคัญตอนหนึ่งว่า “ความขยันหมั่นศึกษาของลูกหลานเยาวชน ความเพียรในการครองตนเพื่อความเป็นลูกที่ดีของบุพการี เป็นศิษย์ที่ดีของครูอาจารย์ มีความมุ่งมั่นตั้งใจในความเป็นคนดีของสังคมทั้งความซื่อสัตย์สุจริต ความพอเพียง กับอีกความกตัญญูกตเวที เป็นพระราชปณิธานของสมเด็จพระเจ้าอยู่หัวที่ทรงมีพระราชประสงค์ให้ลูกหลานเยาวชนทุกคนมีความสุขความเจริญ ยังผลทั้งแก่ตนเอง ครอบครัว และประเทศชาติ"